townsville isch aecht. a gwuesse ort simer eus amigs echli wie im disney land vorcho, d fassade tiptop und ja verbaerge was dehinter isch. aber in  townsville xeht mer alles. eus hets gfalle, au wenn das gheisse het, dasmer viel meh baettler und arme, chranke, oder eifach kaputte luet begaegnet isch. und es isch farbiger, noed de astrich vode hueser, sondern d maensche. in sydney oder so hemer fast kein aboriginal xeh, in townsville isch genau s gaegeteil de fall xi.  im cultural centre hemer denn meh ueber d gschicht vode aborigines und torres-strait islander erfahre. interessanti und amigs au schlimmi sache hemer glaese und xeh. di meiste uriwohner  laebed in townsville und cairns und obwohl mir scho im jahr 2009 laebed merkt mer, dass i sache kommunikation und glichberaechtigung no einiges muess da werde. doch mit de entschuldigung vom kevin rudd letst jahr isch wenigstens d hoffnig ufen richtige waechsel gross.    da mir d unterwasserwaelt boes am vermisse xi sind, simer auno is reef hq. d werbig seit es sig s groesste "living coral aquarium" vode waelt. es isch schoen xi, de fisch und sustige laebewaese wiedermal choenne zuezluege.. umso  meh isch aber au de wunsch ufcho, wieder mal go schnorchle und go tauche!    ansuste simer i dere stadt, wo vorallem vom huusberg castle hill praegt wird, umegloffe. am meer entlang (womer weg stinger gfahr noed ine sind) zum "the rock", e riesigi salzwasserpool-alag. d magnetic island het mer sozaege au fast choenne alange so noech isch sie xi, und so simer am einte tag auno dere insle en bsuech go abstatte.